ananddey/assamese-wiki-corpus huggingface dataset:
প্ৰস্তৰ যুগ

]] temples in Gozo, Malta. Some of the world's oldest free-standing structures.

প্ৰস্তৰ যুগ হৈছে প্ৰাক ঐতিহাসিক কালৰ তিনিটা প্ৰধান পুৰাতাত্ত্বিক ভাগৰ (প্ৰস্তৰ যুগ, ব্ৰঞ্জ যুগ আৰু লৌহ যুগ) প্ৰথমটো ভাগ য’ত ধাৰ থকা, জোঙা অথবা মিহি পৃষ্ঠৰ যাৱতীয় সামগ্ৰী সাজিবলৈ প্ৰস্তৰ অৰ্থাৎ শিলৰ ব্যৱহাৰ কৰা হৈছিল। এই কালছোৱাৰ দৈৰ্ঘ্য প্ৰায় ৩০ লাখ ৪০ হাজাৰ বছৰ জোৰা আছিল আৰু ধাতুৰ আৱিষ্কাৰৰ ফলত ৬০০০-২০০০ খ্ৰী:পূ:ৰ মাজৰ সময়ছোৱাত ইয়াৰ অন্ত পৰিছিল। প্ৰস্তৰ যুগত নিৰ্মিত সামগ্ৰীসমূহৰ ভিতৰত আধুনিক মানৱ আৰু মানুহৰ পূৰ্বজ হ’ম’ গোষ্ঠীৰ লগতে সমসাময়িক গোষ্ঠী অষ্ট্ৰেল’পিথিকাছ আৰু পেৰানথ্ৰ’পাছে ব্যৱহাৰ কৰা সঁজুলিসমূহ উল্লেখযোগ্য। প্ৰস্তৰ যুগত হাঁড়েৰে নিৰ্মিত সঁজুলিও ব্যৱহাৰ কৰা হৈছিল যদিও ইয়াৰ পুৰাতাত্ত্বিক সংৰক্ষণ চিহ্ন অতিশয় বিৰল। ব্যৱহৃত শিলৰ সঁজুলিৰ প্ৰকাৰ অনুসৰি প্ৰস্তৰ যুগক পুনৰ ভাগ কৰা হৈছে।

ঐতিহাসিক গুৰুত্ত্ব

প্ৰস্তৰ যুগটো আদিমানৱ হ’ম’ গোষ্ঠীৰ উত্তৰণৰ সমসাময়িক। অৱশ্যে কোনোক্ষেত্ৰত হ’ম’ৰ পূৰ্বজ কোনো গোষ্ঠীয়েও শিলৰ সা-সঁজুলি সাজিব পাৰে বুলি ধাৰণা কৰা যায়। উদ্ধাৰ কৰা সমলবিলাকৰ বয়স আৰু প্ৰাপ্ত ঠাই অনুসৰি এই গোষ্ঠীসমূহৰ স্থান পূব আফ্ৰিকান ৰিফ্ট, বিশেষকৈ ঘাঁহনিৰে আগুৰি থকা ইথিয়’পিয়া বুলি ঠাৱৰ কৰা হৈছে। অন্য প্ৰাইমেটসমূহৰ ভিতৰত হ’ম’ৰ নিকটতম গোষ্ঠী পানে (চিম্পাঞ্জী) গভীৰ অৰণ্য অঞ্চলত জীৱনপ্ৰণালী অব্যাহত ৰখা ইয়াৰ এটা ঠালক প্ৰতিনিধিত্ব কৰে। পূব আফ্ৰিকান ৰিফ্টটোৱে উত্তৰ তথা দক্ষিণ আফ্ৰিকা, লেভাণ্ট আৰু এচিয়ালৈ এক বাহক হিচাপে কাম কৰে।

প্ৰায় ৩০ লাখ বছৰ (ম্যা) আগেয়ে এটা মাত্ৰ বায়’ম বা জৈৱপুঞ্জই (কোনো বিশেষ ঠাইৰ উদ্ভিদ তথা প্ৰাণীৰ সমষ্টি) ৰিফ্টটোৰ যোগেদি দক্ষিণ আফ্ৰিকাৰ পৰা উত্তৰ আফ্ৰিকা আৰু এচিয়াৰ মাজেদি আহি বৰ্তমানৰ চীনলৈকে খোপনি পোতেহি। ইয়াক "অন্তৰ্মহাদেশীয় চাভানা" ("transcontinental 'savannahstan'") আখ্যা দিয়া হৈছে। পূব আফ্ৰিকান ৰিফ্টত সঞ্চাৰিত, আধুনিক মানৱৰ পূৰ্বজ হ’ম’ ইৰেক্টাচে ইয়াত সা-সঁজুলি নিৰ্মাণ কৰাৰ প্ৰাকৃতিক ব্যৱস্থা এটা বিচাৰি উলিয়ায় আৰু ইয়াৰ ওপৰত নিৰ্ভৰশীল হৈ জীৱন নিৰ্বাহ কৰিবলৈ লয়।

প্ৰস্তৰ যুগৰ পুৰাতাত্ত্বিক দিশ

]] projectile point

প্ৰস্তৰ যুগৰ আৰম্ভণি

২০১০ চনত ইথিয়’পিয়াৰ নিম্ন আৱাছ উপত্যকাত শৈল অস্ত্ৰৰ দাগ থকা প্ৰায় ৩০ লাখ ৪০ হাজাৰ বছৰ পুৰণি জন্তুৰ জীৱাষ্ম আৱিষ্কৃত হয়।

প্ৰস্তৰ যুগৰ অন্তকাল

ধাতুৰ আকৰৰ পৰা ধাতু আহৰণ কৰা পদ্ধতিৰ আৱিষ্কাৰ হোৱাৰ লগে লগে প্ৰস্তৰ যুগৰ অন্ত পৰে আৰু ব্ৰঞ্জ যুগৰ সূচনা হয়। প্ৰস্তৰ যুগ আৰু ব্ৰঞ্জ যুগৰ মাজৰ সময়ছোৱাত মানুহে তাম আৰু টিন আহৰণ কৰিবলৈ শিকিছিল। এই কালছোৱাক তাম্ৰ যুগ বা কেলক’লিথিক অৰ্থাৎ তাম্ৰ-প্ৰস্তৰ যুগ বুলি অভিহিত কৰা হয়। ব্ৰঞ্জ যুগৰ পিছত লৌহ যুগৰ আৰম্ভণি ঘটে। কিন্তু এই গোটেই কালছোৱাতে কিছুসংখ্যক সামগ্ৰীৰ (যেনে শৈল পাত্ৰ) সন্দৰ্ভত ধাতুৰ লগতে সমান্তৰালভাৱে শিলৰ ব্যৱহাৰ অব্যাহত থাকে।

৬০০০-২৫০০ খ্ৰী:পূ:ৰ কালছোৱাতে প্ৰস্তৰ যুগৰ অন্ত পৰিছিল। খ্ৰী:পূ: ৫ম আৰু ৬ষ্ঠ সহস্ৰাব্দৰ ভিতৰতে মানুহে প্ৰথম ধাতুৰ ব্যৱহাৰ কৰাৰ প্ৰমাণ পোৱা গৈছে।

টোকা

তথ্য সংগ্ৰহ

শ্ৰেণী:প্ৰাচীন বিশ্ব
ধদ

ধদ ভাৰতৰ পঞ্জাব অঞ্চলত প্ৰচলিত পাৰম্পৰিক সুৰাশ্ৰয়ী ঘাতবাদ্য। ধদ দেখিবলৈ ডম্বৰু আকৃতিৰ। সাধাৰণতে ধাদি সংগীত প্ৰদশৰ্ন কৰা ধাদি জাথা সমূহে ধদ বাদ্যযন্ত্ৰ বজায়। ই ধাদি সংগীতৰ অবিচ্ছেদ্য অংশ। ধাদিৰ উপৰিও পঞ্জাব অঞ্চলৰ লোকগীত সমূহত ইয়াক ব্যৱহাৰ কৰা হয়। অঞ্চলভেদে ইয়াক ধদ্দ্ বা ধধ্ নামেৰেও জনাজাত।

বৰ্ণনা

এটুকুৰা কাঠক ডম্বৰু আকৃতিৰ অৰ্থাৎ মাজৰ অংশৰ বেধ কম আৰু এই বেধ ক্ৰমান্বয়ে দুইমূৰৰ ফালে বাঢ়ি যোৱা আকৃতিৰ ধদ তৈয়াৰ কৰা হয়। ইয়াক প্ৰস্তুত কৰিবলৈ সাধাৰণতে আম, নুনি বা চিচু গছৰ কাঠ ব্যৱহাৰ কৰা হয়। দুয়োফালৰ মূৰ ইটোৰ লগত সিটো কটকটীয়াকৈ ৰছীৰে মুখ্য গাঁথনিৰ সৈতে টানকৈ বান্ধি ৰখা হয়। ই বাদ্যবিধ দৃঢ়ভাৱে একেলগে ধৰি ৰখাত সহায় কৰে। মুখ দুখন বৃত্তাকাৰ আৰু ছাগলীৰ চামৰাৰে ঢকা। ইয়াৰ ডিজাইন অন্যান্য ভাৰতীয় সুৰাশ্ৰয়ী ঘাতবাদ্য যেনে ডম্বৰু, উদুকাই, ইডেকা আদিৰ দৰে যথেষ্ট একে। ডম্বৰুৰ সোঁমাজত, মূৰত দুটা টোপোলা আকৃতিৰ গাঁঠি থকা দুগছ সূতাৰে বন্ধা থাকে। ডম্বৰুৰ গা-টোৰ মাজত হাতেৰে ধৰি ডম্বৰুটো জোকাৰিলে সেই টোপোলা দুটাই ছাল দুখনৰ যথাস্থানত আঘাত কৰি শব্দ ধ্বনিৰ সৃষ্টি কৰে। কিন্তু ধদত এনে কোনো পৃথক ৰচী ব্যৱহাৰ কৰা নহয়। ডম্বৰু কঁপাই থাকিলে ঘূৰ্ণন কৰি অতি সোনকালে বজোৱা হয় যাতে ৰছীবোৰে শব্দ সৃষ্টি কৰিবলৈ ইয়াৰ কাষত আঘাত কৰে ধদৰ মাজভাগত মেৰিয়াই থোৱা সৰু কাপোৰ টান বা ঢিলা কৰি ইয়াৰ শব্দৰ তীব্ৰতা আৰু তীক্ষ্ণতা নিয়ন্ত্ৰণ কৰা হয়। হাতেৰে চামৰাৰ কম্পন নিয়ন্ত্ৰিত কৰি মুক্ত বা বন্ধ শব্দও প্ৰস্তুত কৰিব পৰা যায়।

সংস্কৃতিক গুৰুত্ব

শিখ ধৰ্মৰ লগত জড়িত আৰু ভাৰতৰ পঞ্জাব ৰাজ্যত প্ৰচলিত পাৰম্পৰিক সংগীতৰ ধাৰা ধাদিৰ ই অন্যতম মুখ্য বাদ্য। ধাদি সকলে পাৰম্পৰিক লোকবাদ্য ধদ আৰু সাৰংগী বজাই পঞ্জাবৰ বেলাড বা কাহিনীগীত গায়। কাহ্ন সিং নাভাৰ মহান কোষৰ মতে ধাদিৰ সংজ্ঞা হৈছে "যি ধদ বজাই যোদ্ধাসকলৰ বেলাড বা কাহিনীগীত গায়।" অৰ্থাৎ ধদ ধাদি সংগীতৰ অবিচ্ছেদ্য অংগ। ধাদিৰ লগতে পঞ্জাবৰ লোকসংগীত সমূহত ধদ বজোৱা হয়। ইয়াক শিশুসকলৰ বাবে পৰিৰ কাহিনীগীত আৰু ভাংৰা নৃত্যৰ সৈতেও বজোৱা হয়।

তথ্য উৎস

শ্ৰেণী:বাদ্যযন্ত্ৰ
ভূমিকা চাওলা

ভূমিকা চাওলা (; জন্ম: ২১ আগষ্ট ১৯৭৮) এগৰাকী ভাৰতীয় অভিনেত্ৰী যিয়ে মূলতঃ তেলেগু চিনেমাৰ কামৰ বাবে পৰিচিত, লগতে কেইখনমান হিন্দী আৰু তামিল ছবি।
যুৱকুডু (২০০০) ছবিৰ জৰিয়তে অভিনয়ত আত্মপ্ৰকাশ কৰে আৰু তাৰ পিছত ২০০০ চনৰ আৰম্ভণিতে তেলুগু চিনেমাৰ অন্যতম আগশাৰীৰ মহিলা তাৰকা হিচাপে পৰিগণিত হয়।
তেওঁৰ উল্লেখযোগ্য ছবিসমূহৰ ভিতৰত কুছি (২০০১), অক্কাডু (২০০৩), সিমহাদ্ৰী (২০০৩), তেৰে নাম (২০০৩), জয় চিৰঞ্জীভা (২০০৫), চিল্লুনু অৰু কাধল (২০০৬), আনছুয়া (২০০৭), আৰু মধ্যবিত্ত আব্বাই (২০১৭) অন্যতম।

আৰম্ভণি জীৱন

১৯৭৮ চনৰ ২১ আগষ্টত ভাৰতৰ নতুন দিল্লীৰ এটা পাঞ্জাবী হিন্দু পৰিয়ালত জন্মগ্ৰহণ কৰিছিল চাওলাৰ আৰু তাতেই স্কুলীয়া শিক্ষা সম্পূৰ্ণ কৰিছিল।
তেওঁৰ পিতৃ এজন অৱসৰপ্ৰাপ্ত সেনা বিষয়া। কে ধৰি কেইবাখনো ছবিত অভিনয় কৰিছিল।
ইফালে, অভিনেতা বিজয়ৰ সৈতে বদ্ৰী (২০০১) ছবিত অভিনয় কৰি তামিল চলচ্চিত্ৰ জগততো অভিষেক ঘটায় আৰু তাৰ পিছত তেওঁৰ দ্বিতীয়খন তামিল ছবি ৰোজা কুতম (২০০২)।

ব্যক্তিগত জীৱন

২০০৭ চনৰ ২১ অক্টোবৰত নাছিকৰ দেৱলালীত গুৰদ্বাৰাত দীৰ্ঘদিনীয়া প্ৰেমিক তথা যোগ শিক্ষক ভাৰত ঠাকুৰৰ সৈতে চাওলাই বিবাহপাশত আবদ্ধ হয়। এই দম্পতীহালৰ এজন পুত্ৰ আছে।

বঁটা আৰু মনোনয়ন

+ ভূমিকা চাওলাৰ বঁটা আৰু মনোনয়নৰ তালিকা
বছৰ
পুৰস্কাৰ
শ্ৰেণী
চলচ্চিত্ৰ
ফলাফল

২০০২ চনত
৪৯ সংখ্যক ফিল্মফেয়াৰ বঁটা দক্ষিণ
শ্ৰেষ্ঠ অভিনেত্ৰী – তেলেগু
কুছি

২০০৪
৫১ সংখ্যক ফিল্মফেয়াৰ বঁটা দক্ষিণ
শ্ৰেষ্ঠ অভিনেত্ৰী – তেলেগু

৭ম জি চিনে বঁটা
শ্ৰেষ্ঠ মহিলা আত্মপ্ৰকাশ
তেৰে নাম

২০০৬ চনত
৫৩ সংখ্যক ফিল্মফেয়াৰ বঁটা
শ্ৰেষ্ঠ সহযোগী অভিনেত্ৰী – তামিল
চিলুনু অৰু কাঢল

২০০৭ চনত
নন্দী বঁটা
বিশেষ জুৰী বঁটা
সত্যভামা

২০০৮ চনত
৫৫ সংখ্যক ফিল্মফেয়াৰ বঁটা দক্ষিণ
শ্ৰেষ্ঠ অভিনেত্ৰী – তেলেগু
অনাসুয়া

ষষ্ঠ সন্তোষ চলচ্চিত্ৰ বঁটা
শ্ৰেষ্ঠ অভিনেত্ৰী

২০১৮
৬৫ সংখ্যক ফিল্মফেয়াৰ বঁটা দক্ষিণ
শ্ৰেষ্ঠ সহযোগী অভিনেত্ৰী – তেলেগু
মধ্যশ্ৰেণীৰ আব্বাই

৭ম দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা
শ্ৰেষ্ঠ সহযোগী অভিনেত্ৰী – তেলেগু

তথ্য সংগ্ৰহ

শ্ৰেণী:অভিনেত্ৰী
শ্ৰেণী:নাৰী
শ্ৰেণী:ভাৰতীয় নাৰী
শ্ৰেণী:ভোজপুৰী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
পলাশ কলিতা

পলাশ কলিতা অসমৰ লাইফ স্কিলৰ এগৰাকী প্ৰশিক্ষক আৰু পৰামৰ্শদাতা। তেখেতৰ প্ৰকাশিত গ্ৰন্থসমূহৰ ভিতৰত আপুনিও আকাশ চুব পাৰে, অনুপ্ৰেৰণা (সফল, শান্তিপূৰ্ণ আৰু সুখী জীৱনৰ বাবে), মানসিক যন্ত্ৰণাৰ পৰা মুক্তি, আত্মআৰোগ্য-চিন্তাৰ জৰিয়তে ইত্যাদি অন্যতম।

উদ্ধৃতি

অনুপ্ৰেৰণা (সফল, শান্তিপূৰ্ণ আৰু সুখী জীৱনৰ বাবে)

সফলতা হৈছে এক যাত্ৰা, সফলতা লক্ষ্যস্থান নহয়।
অনুপ্ৰেৰণা হৈছে এক আন্তৰিক উপলব্ধি।
আপুনি নিজক লৈ আপোনাৰ মনত যিখন প্ৰতিচ্ছবি আঁকে বা যি ধাৰণাৰ সৃষ্টি কৰি লয় সেইমতেই আপোনাৰ জীৱনটো পৰিচালিত হয় তথা সেইমতেই জীৱন গঢ় লয়।
আলুক যদি আমি ঠাণ্ডা পানীত ৰাখি থওঁ তেতিয়া ই একেদৰেই থকিব।কিন্তু যেতিয়া আলুটোক আমি গৰম পানীত সুমুৱাই দিম তেতিয়াই ই স্বকীয়তা হেৰুৱাই পেলায়।ইয়াক পিটিকিব ফেনেকিব পৰা হয়।ইয়াৰ বিপৰীতে কিন্তু চেনিৰ আচৰণ হয় বেলেগ।চেনিক যেতিয়া গৰম পানীত পেলাই দিয়া হয় তেতিয়া ই পানীখিনিৰ লগত মিহলি হৈ গৈ পনিখিনিকে সলনি কৰি পেলায়।গতিকে আমিও জীৱনটো উপভোগ কৰিবলৈ হ'লে চেনি হ'বলৈ যত্ন কৰিব লাগিব।অৰ্থাৎ জীৱনৰ অনাকাংক্ষিত পৰিস্থিতিবোৰত আলুৰ নিচিনাকৈ সিজি পিটিকা হোৱাৰ পৰিৱৰ্তে চেনিৰ নিচিনাকৈ পৰিস্থিতিটোৰ লগত মিলি গৈ তাক এক নতুন ৰূপ দিব পাৰিব লাগিব।
আমি যেতিয়া লাহে লাহে নতুনকৈ খোজ কাঢ়িবলৈ শিকোঁ আৰু লাহে লাহে খোজকাঢ়ি গৈ চকী বা মেজ এখনত খুন্দা খাই বাগৰি পৰি কান্দিবলৈ লওঁ,তেতিয়া মা-দেউতা,পৰিয়াল বা সমাজৰ আন কোনো লোকে কি কৰে বাৰু।চকীখন বা টেবুলখনত চাপৰ এটা মাৰি এইটো বুজাবলৈ চেষ্টা নকৰে জানো যে চকী বা মেজখনত লাগি পৰি যোৱা বাবে বা আঘাত পোৱা বাবে শিশুটোৰ একো দোষ নাই,দোষটো কেৱল চকী বা মেজখনৰহে।কাৰণ সেইখন অহা যোৱা বাটত ৰাখি থোৱা হৈছে।তেতিয়া আমাক এইটো শিকোৱা হয়নে যে চকীখনত খুন্দা নোখোৱাকৈ ফালৰি কাটি যোৱাৰ দায়িত্বটো আমাৰ নিজৰ।

উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
বিক্ৰম মিশ্ৰী

বিক্ৰম মিশ্ৰী (; জন্ম:-৭ নৱেম্বৰ ১৯৬৪) ভাৰতীয় বৈদেশিক সেৱাৰ এজন ভাৰতীয় কূটনীতিবিদ৷ তেওঁ ২০২৪ চনৰ জুলাই মাহৰ পৰা ভাৰতৰ ৩৫ সংখ্যক বৈদেশিক সচিব হিচাপে কাৰ্যনিৰ্বাহ কৰি আছে। ইয়াৰ পূৰ্বে মিশ্ৰীয়ে ২০২২ চনৰ জানুৱাৰীৰ পৰা ২০২৪ চনৰ জুলাইলৈকে ভাৰতৰ উপ-ৰাষ্ট্ৰীয় নিৰাপত্তা উপদেষ্টা হিচাপে কাৰ্যনিৰ্বাহ কৰিছিল৷ ২০১৯ চনৰ জানুৱাৰীৰ পৰা ২০২১ চনৰ ডিচেম্বৰলৈকে তেওঁ চীনত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল।
]]ক সাক্ষাৎ কৰি থকা অৱস্থাত বিক্ৰম মিশ্ৰী

ইয়াৰ পূৰ্বে তেওঁ প্ৰধানমন্ত্ৰী ইন্দ্ৰৰ কুমাৰ গুজৰাল, মনমোহন সিং আৰু নৰেন্দ্ৰ মোদীৰ ব্যক্তিগত সচিব আৰু স্পেইন আৰু ম্যানমাৰত ভাৰতৰ ৰাষ্ট্ৰদূত হিচাপেও কাৰ্যনিৰ্বাহ কৰিছিল।

প্ৰাৰম্ভিক জীৱন আৰু শিক্ষা

১৯৬৪ চনৰ ৭ নৱেম্বৰত ভাৰতৰ জম্মু-কাশ্মীৰৰ কাশ্মীৰ উপত্যকাৰ শ্ৰীনগৰত কাশ্মীৰী পণ্ডিত পৰিয়ালত মিশ্ৰীৰ জন্ম হয়।

মিশ্ৰীয়ে শ্ৰীনগৰৰ বাৰ্ন হল স্কুল আৰু ডি এ ভি স্কুল আৰু জম্মু সংমণ্ডলৰ উধামপুৰৰ কাৰ্মেল কনভেণ্ট স্কুলত পঢ়িছিল। ইয়াৰ পিছত তেওঁ মধ্যপ্ৰদেশৰ গোৱালিয়ৰৰ সিন্ধিয়া বিদ্যালয়ত অধ্যয়ন কৰে।পিছলৈ তেওঁ দিল্লী বিশ্ববিদ্যালয়ৰ হিন্দু মহাবিদ্যালয়ৰ পৰা ইতিহাস বিষয়ত স্নাতক ডিগ্ৰী লাভ কৰে। ইয়াৰ উপৰিও তেওঁ ঝাৰখণ্ডৰ জামছেদপুৰৰ এক্সএলআৰআই – জেভিয়াৰ লেবাৰ ৰিলেচনছ ইনষ্টিটিউটত এম বি এ ডিগ্ৰী লাভ কৰে।

কৰ্মজীৱন

শিক্ষা সমাপ্ত কৰাৰ পিছত মিশ্ৰীয়ে তিনি বছৰ বিজ্ঞাপনৰ কাম কৰিছিল। ১৯৮৯ চনত তেওঁ ভাৰতীয় বৈদেশিক সেৱাত যোগদান কৰে। ১৯৯১ চনৰ পৰা ১৯৯৬ চনৰ ভিতৰত তেওঁ ব্ৰাছেলছ আৰু টিউনিছত ভাৰতীয় মিছনত বিভিন্ন পদবীত সেৱা আগবঢ়ায়। সিঙৰ পিছত নৰেন্দ্ৰ মোদীৰ কাৰ্যকালৰ সময়ত তেওঁ সেই পদত কাৰ্যনিৰ্বাহ কৰি থাকিল। ২০১৪ চনত তেওঁক স্পেইনৰ ৰাষ্ট্ৰদূত হিচাপে নিযুক্তি দিয়া হয়।২০১৬ চনত ম্যানমাৰৰ ৰাষ্ট্ৰদূত হিচাপে নিযুক্তি লাভ কৰিছিল।

২০১৯ চনত তেওঁ চীনৰ ৰাষ্ট্ৰদূত হিচাপে নিযুক্তি লাভ কৰে। ২০২০–২০২১ চনৰ চীন-ভাৰত সংঘৰ্ষৰ সময়ত তেওঁ ৰাষ্ট্ৰদূত আছিল আৰু লিউ জিয়ানচাওকে ধৰি চীনৰ জ্যেষ্ঠ বিষয়াসকলৰ সৈতে উত্তেজনাৰ বিষয়ে আলোচনা কৰিবলৈ ধাৰাবাহিকভাৱে বৈঠকত মিলিত হৈছিল। ২০২২ চনৰ ১ জানুৱাৰীৰ পৰা তেওঁক উপ-ৰাষ্ট্ৰীয় নিৰাপত্তা উপদেষ্টা (এন এছ এ) হিচাপে নিযুক্তি দিয়া হয়।

বৈদেশিক সচিব

২০২৪ চনৰ ২৮ জুনত বিনয় মোহন কোৱাট্ৰাৰ পিছত মিশ্ৰী ডাঙৰীয়াই ভাৰতৰ বৈদেশিক সচিবৰ পদ গ্ৰহণ কৰিব বুলি ঘোষণা কৰা হয়। ২০২৪ চনৰ ১৫ জুলাইত তেওঁ ভাৰতৰ ৩৫ সংখ্যক বৈদেশিক সচিব হয়।

ব্যক্তিগত জীৱন

ডলী মিশ্ৰীৰ সৈতে তেওঁৰ বিবাহ হয় আৰু তেওঁলোকৰ দুটা সন্তান আছে।

তথ্যসূত্ৰ

শ্ৰেণী:কূটনীতিবিদ
শ্ৰেণী:ভাৰতীয় কূটনীতিবিদ
শ্ৰেণী:জীৱিত ব্যক্তি
শ্ৰেণী:জম্মু আৰু কাশ্মীৰৰ ব্যক্তি
শ্ৰেণী:ভাৰতৰ ব্যক্তি
নিদ্দেছ

নিদ্দেছ (সংক্ষিপ্তভাৱে, "নিদ্দ") হৈছে থেৰবাদ বৌদ্ধ ধৰ্মৰ পালি ধৰ্মশাস্ত্ৰৰ অংশ, বৌদ্ধ ধৰ্মগ্ৰন্থ। সুত্ত পিটকৰ খুদ্দাকা নিকায়ত ইয়াৰ অন্তৰ্ভূক্ত। ই সুত্তনীপতৰ কিছু অংশৰ টীকা ৰূপত। পৰম্পৰাগত উদাহৰণসমূহত ইয়াক বুদ্ধৰ শিষ্য সৰীপুত্তৰ বুলি কোৱা হয়। ইয়াক দুটা ভাগত ভাগ কৰা হৈছে:

মহা নিদ্দেছ (mahā-) (সংক্ষিপ্ত ৰূপ, "Nidd I" বা "Nd1"), আট্ঠাক বগ্গাৰ ওপৰত টীকা ("Octet Chapter," Sn 4);
কুল্লা বা কুলা নিদ্দেছ (cūḷa-) (সংক্ষিপ্তভাৱে, "Nidd II" বা "Nd2"), পৰায়ণ বাগ্গা ("দূৰ তীৰ অধ্যায়লৈ যোৱাৰ পথ,"Sn 5) আৰু খগ্গভিছানা সুত্ত ("Rhinoceros Horn Discourse," Sn 1.3)ৰ ওপৰত টীকা।

এই গ্ৰন্থখন খ্ৰীষ্টপূৰ্ব ১ম শতিকাৰ পিছত ৰচনা হোৱা বুলি বিশ্বাস কৰা হয়।

উৎস

Hinüber, Oskar von (2000). A Handbook of Pāli Literature. Berlin: Walter de Gruyter. .
De la Vallee Poussin, L., Thomas, E.J., ed. (1916), "Niddesa I, Mahaniddesa", Vol. 1, The Pali Text Society, London, Oxford University Press. (Pali edition)
De la Vallee Poussin, L., Thomas, E.J., ed. (1917), "Niddesa I, Mahaniddesa", Vol. 2, The Pali Text Society, London, Oxford University Press. (Pali edition)
De la Vallee Poussin, L., Thomas, E.J., ed. (1916), "Niddesa II, Cullaniddesa", Vol. 3, The Pali Text Society, London, Oxford University Press. (Pali edition)

তথ্যসূত্ৰ

শ্ৰেণী:গ্ৰন্থ
শ্ৰেণী:বৌদ্ধ ধৰ্মগ্ৰন্থ
কম্পিউটাৰ মাউচ

nail|মাউচ
কম্পিউটাৰ মাউচ এবিধ ইনপুট ডিভাইচ, অৰ্থাৎ মাউচৰ সহায়ত কম্পিউটাৰলৈ বাৰ্তা প্ৰেৰণ কৰিব পাৰি।

উদ্ভাৱন

nail|ডৌগ্লাচ এংগ্লেবাৰ্ট ২০০৮ চনত
১৯৬০ৰ দশকত Douglas Englebart (ডৌগ্লাচ এংগ্লেবাৰ্ট) আৰু Bill English (বিল ইংলিচ)-এ কম্পিউটাৰক বাৰ্তা দিয়াৰ এটি উন্নত উপায় হিচাপে মাউচ উদ্ভাৱন কৰে। জি-ইউ-আই আৰু মাউচে কম্পিউটাৰত কাম কৰা অতিকৈ সহজ কৰি পেলালে। ই কম্পিউটাৰক অধিক জনপ্ৰিয় কৰাতো সহায় কৰিলে।

অংগ

এটি সাধাৰণ মাউচত ২ বাটন আৰু এটা স্ক্ৰল হুইল থাকে। এই কেইতাৰ সহায়ত 'ক্লিক' কৰা যায়। মাইক্ৰচফ্ট ৱিণ্ড'জ ব্যৱহাৰ কৰিলে বাওঁফালৰ বাটানেৰে ফাইল চয়ন কৰিব বা খুলিব পাৰি। সোঁ ফালৰ বাটানটোৰ সহায়ত এখন তালিকা দৃশ্যমান কৰিব পাৰি, আৰু স্ক্ৰলৰ সহায়ত স্ক্ৰীন উপৰ তল কৰিব পাৰি।

মাউচটো ধৰা

মাউচটো যদিও সোঁ হাতেৰে ধৰিবলৈ নিৰ্মাণ কৰা হয়, বাঁও হাতেৰে ধৰা মাউচো উপলব্ধ। মাউচ হাতৰ তলুৱাৰ জোখৰ। তৰ্জনিৰে বাটান টিপা হয় আৰু মধ্যমাৰে স্ক্ৰলটো ঘূৰোৱা হয়। হাতৰ তলুৱাৰে যদিও মাউচটো লৰাব পাৰি, কান্ধ লৰাইহে মাউচটো আগ-পিছ কৰা হয়।

তথ্য সংগ্ৰহ

শ্ৰেণী:কম্পিউটাৰ হাৰ্ডৱেৰ
উৰিষ্যা প্ৰদেশ

উৰিষ্যা প্ৰদেশ বিহাৰ আৰু উৰিষ্যা প্ৰদেশৰ বিভাজন আৰু মাদ্ৰাজ প্ৰেচিডেঞ্চি আৰু চেণ্ট্ৰেল প্ৰভিঞ্চৰ কিছু অংশ সংযোজন কৰি ১৯৩৬ চনৰ এপ্ৰিল মাহত সৃষ্টি হোৱা ব্ৰিটিছ ভাৰতৰ এখন প্ৰদেশ আছিল। ইয়াৰ ভূখণ্ড বৰ্তমানৰ ওড়িশা ৰাজ্যৰ সৈতে মিল খায়।

১৯১২ চনৰ ২২ মাৰ্চত বিহাৰ আৰু উৰিষ্যা দুয়োটা সংমণ্ডল বেংগল প্ৰেচিডেঞ্চিৰ পৰা পৃথক কৰি বিহাৰ আৰু উৰিষ্যা প্ৰদেশ গঠন কৰা হয়। আকৌ ১৯৩৬ চনৰ ১ এপ্ৰিলত বিহাৰ আৰু উৰিষ্যা প্ৰদেশ বিভাজিত হৈ বিহাৰ প্ৰদেশ আৰু উৰিষ্যা প্ৰদেশ নামেৰে দুখন সুকীয়া প্ৰদেশ গঠিত হয়। মাদ্ৰাচ প্ৰেচিডেঞ্চিৰ গঞ্জাম জিলা আৰু বিজাগাপট্টম জিলাৰ কিছু অংশৰ লগতে ভিজাগাপট্টম হিল ট্ৰেক্ট এজেন্সী আৰু গঞ্জাম হিল ট্ৰেক্ট এজেন্সীৰ কিছু অংশ আৰু চেণ্ট্ৰেল প্ৰভিঞ্চ আৰু বেৰাৰৰ খৰিয়াৰ অঞ্চলটো উৰিষ্যা প্ৰদেশলৈ স্থানান্তৰ কৰা হয়।

ইতিহাস

১৮০৩ চনত দ্বিতীয় ইংগ-মাৰাঠা যুদ্ধৰ সময়ত ব্ৰিটিছ ইষ্ট ইণ্ডিয়া কোম্পানীৰ বাহিনীয়ে উৰিষ্যা দখল কৰে আৰু ১৮৫৮ চনত কোম্পানীটোৰ অন্যান্য ভূখণ্ডৰ লগতে উৰিষ্যাও ব্ৰিটিছ চৰকাৰৰ প্ৰত্যক্ষ প্ৰশাসনৰ অধীনলৈ আহে। ব্ৰিটিছ ৰাজৰ অধীনত ই বেংগল প্ৰেচিডেঞ্চিৰ এটা বিভাগ আছিল আৰু ইয়াৰ ৰাজধানী কটকত আছিল। ১৯০১ চনত ইয়াৰ আয়তন ৩৫,৬৬৪ বৰ্গ কিলোমিটাৰ আৰু বাসিন্দা ৫,০০৩,১২১ জন আছিল। প্ৰদেশখনত উৰিষ্যাৰ ট্ৰিবিউটেৰী ষ্টেটসমূহো অন্তৰ্ভুক্ত হৈ আছিল। ১৯১২ চনৰ ১ এপ্ৰিলত বিহাৰ আৰু উৰিষ্যা প্ৰদেশ বংগৰ পৰা বিচ্ছিন্ন হৈ উৰিষ্যাৰ ট্ৰিবিউটেৰী ষ্টেটসমূহ বিহাৰ আৰু উৰিষ্যাৰ গৱৰ্ণৰৰ কৰ্তৃত্বত ৰখা হয়। ১৯৩৬ চনত উৰিষ্যা পাঁচখন জিলাৰে এখন পৃথক প্ৰদেশত পৰিণত হয় আৰু তেতিয়া ইয়াৰ আয়তন আছিল ৮৩,৩৯২ বৰ্গ কিলোমিটাৰ।

তথ্যউৎস

বাহ্যিক সংযোগ

শ্ৰেণী:ব্ৰিটিছ ভাৰতৰ প্ৰদেশ
শ্ৰেণী:উৰিষ্যা
মণিষা কৈৰালা

মণিষা কৈৰালা (; জন্ম: ১৬ আগষ্ট ১৯৭০) ভাৰতীয় চলচ্চিত্ৰৰ সৈতে জড়িত এগৰাকী নেপালী অভিনেত্ৰী। তেওঁ মূলতঃ বলিউডৰ হিন্দী চলচ্চিত্ৰ জগতৰ লগত জড়িত।

উদ্ধৃতি

মই বঁটাৰ প্ৰতি বিশেষ গুৰুত্ব নিদিওঁ আৰু কেতিয়াও ইয়াৰ ওপৰত বিশেষ চিন্তা কৰা নাই। আৰু যিয়েই নহওক, বঁটা লাভ কৰিবলৈ মানুহে খেলা খেলবোৰ মই খেলিব নোৱাৰো।

মই কোনো পুৰুষৰ বাবে দুৱাৰমেট হ’বলৈ অস্বীকাৰ কৰো। মই কেতিয়াও কাকো মোক ইফালে সিফালে ঠেলিবলৈ নিদিওঁ। মই মোৰ নিজৰ মিষ্ট্ৰেছ।

নিজৰ স্বাস্থ্যৰ প্ৰতি সক্ৰিয় আৰু দায়বদ্ধ হওক। কাৰণ আপুনি নিজৰ বাবে যি কৰিব পাৰে সেয়া আন মানুহে কৰিব নোৱাৰে।

বাহ্যিক সংযোগ

শ্ৰেণী:ভাৰতীয় অভিনেত্ৰী
জুল

জুল (ইংৰাজী: Joule) হৈছে আন্তৰ্জাতিক একক প্ৰণালীত শক্তিৰ একক। এক নিউটন বল প্ৰয়োগ কৰি কোনো বস্তু বলৰ দিশত এক মিটাৰ সৰণ ঘটালে হোৱা কাৰ্য্যৰ পৰিমাণ অথবা শক্তি হৈছে এক জুল (এক নিউটন মিটাৰ)। এক ওম বাধাৰ মাজেদি এক ছেকেণ্ডৰ বাবে এক এম্পিয়াৰ প্ৰৱাহ পাৰ হৈ গ'লে তাপ হিচাপে ওলোৱা শক্তিকো এক জুল হিচাপে সংজ্ঞাবদ্ধ কৰিব পাৰি। ইংৰাজ পদাৰ্থবিজ্ঞানী জেমছ প্ৰেছকট জুলৰ সন্মানাৰ্থে জুল নাম ৰখা হৈছে।

য'ত kg হৈছে কিলোগ্ৰাম, m হৈছে মিটাৰ, s হৈছে ছেকেণ্ড, N হৈছে নিউটন, Pa হৈছে পাস্কেল,W হৈছে ৱাট, C হৈছে কুলম্ব আৰু V হৈছে ভল্ট।

এক জুলক তলত দিয়াধৰণেও সংজ্ঞাবদ্ধ কৰিব পাৰি-
এক কুলম্বৰ কোনো এক বৈদ্যুতিক আধানক এক ভল্ট বিভৱভেদমাজেৰে পাৰ কৰাবলৈ লগা কাৰ্য্য। এই সম্বন্ধটোক এক ভল্টৰ সংজ্ঞাৰ বাবেও ব্যৱহাৰ কৰা হয়।
এক ছেকেণ্ডৰ বাবে এক ৱাট শক্তিক লগা কাৰ্য্যৰ পৰিমাণ। এই সম্বন্ধটোক এক ৱাটৰ সংজ্ঞাৰ বাবেও ব্যৱহাৰ কৰা হয়।

নামকৰণ

জেমছ প্ৰেছকট জুলৰ নামেৰে আন্তৰ্জাতিক একক প্ৰণালীত এই এককৰ নাম ৰখা হৈছে। ইয়াৰ চিহ্ন হৈছে J।

দৈনন্দিন জীৱনৰ উদাহৰণ

এক জুল হৈছে

এটা মধ্যমীয়া আকাৰৰ (১০০ গ্ৰাম) বিলাহী মাটিৰ পৰা ঠিয়কৈ ১ মিটাৰ ওপৰলৈ নিবলৈ লগা শক্তি।

যেতিয়া সেই একেটা বিলাহী তললৈ সৰি পৰোতে লগা শক্তি।

১ কিল'গ্ৰাম ভৰৰ বস্তু এটা ১ মিটাৰ প্ৰতি বৰ্গ ছেকেণ্ডত ১ মিটাৰ নিবলৈ লগা শক্তি।

১ গ্ৰাম পানী ০.২৪ ডিগ্ৰী চেলচিয়াচ ঊষ্ণতা বঢ়াবলৈ লগা শক্তি।
৫০ কিল'গ্ৰামৰ এজন মানুহে ০.২ মিটাৰ প্ৰতি ছেকেণ্ডত গতি কৰোঁতে থকা গতি শক্তি।

৫৬ গ্ৰামৰ টেনিছ বল এটাই ৬ মিটাৰ প্ৰতি ছেকেণ্ড বেগত যাওঁতে থকা গতি শক্তি
১ ৱাটৰ বাল্ব এটা ১ ছেকেণ্ডৰ বাবে জ্বলাই ৰাখিবলৈ লগা বিদ্যুৎ শক্তি।

যেপ্টজুল

এক যেপ্টজুল (zJ) হৈছে এক জুলৰ 10−21 ভাগৰ সমান। ১৬০ যেপ্টজুল ১ ইলেক্ট্ৰন ভল্টৰ সমান।

নেনজুল

এক নেন'জুল(nJ) হৈছে এক জুলৰ 10−9 ৰ সমান। উৰি থকা মহ এটাৰ গতিশক্তিৰ ১/১৬০ ভাগ হৈছে এক নেন'জুল।

মাইক্ৰ'জুল

এক মাইক্ৰ'জুল(μJ) হৈছে এক জুলৰ 10−6ৰ সমান।

মিলিজুল

এক মিলিজুল(mJ) হৈছে এক জুলৰ 10−3 ৰ সমান।

কিল'জুল

এক কিল'জুল(kJ) হৈছে এক হাজাৰ জুলৰ সমান। পৃথিৱীৰ ১ বৰ্গমিটাৰে প্ৰতি ছেকেণ্ডত সূৰ্যৰ ১.৪ কিল'জুল শক্তি লাভ কৰে ( দিনৰ ভাগত)।

মেগাজুল

এক মেগাজুল(MJ) ১ মিলিয়ন জুলৰ সমান।

গিগাজুল

এক গিগাজুল(GJ) হৈছে ১ বিলিয়ন জুলৰ সমান।

টেৰাজুল

এক টেৰাজুল(TJ) ১ ট্ৰিলিয়ন জুলৰ সমান। হিৰ'শ্বিমাত পেলোৱা পৰমাণু বোমা পৰা ৬৩ টেৰাজুল শক্তি নিৰ্গমণ হৈছিল।

পেটাজুল

এক পেটাজুল(PJ) হৈছে ১ কোৱাড্ৰিলিয়ন(1015) জুলৰ সমান। মানুহে সজা বৃহত্তম নিউক্লিয়েৰ বিস্ফোৰণ চাৰ বম্বাৰ(Tsar Bomba) দ্বাৰা এই শক্তি নিৰ্গমণ হৈছিল।

এক্সাজুল

এক এক্সাজুল(EJ) হৈছে এক কুইণ্টিলিয়ন(1018) জুলৰ সমান।

যেট্টাজুল

এক যেট্টাজুল হৈছে (ZJ) এক ছেক্সটিলিয়ন (1021)জুলৰ সমান।

য়'ট্টাজুল

এক য়'ট্টাজুল(YJ) হৈছে এক ছেপ্টিলিয়ন(1024) জুলৰ সমান। পৃথিৱীৰ সমগ্ৰ পানী ১ ডিগ্ৰী চেলচিয়াছ ঊষ্ণতালৈ নিবলৈ লগা শক্তি প্ৰায় এক য'ট্টাজুলৰ সমান হ'ব। সূৰ্যৰ প্ৰতি ছেকেণ্ডৰ তাপীয় নিৰ্গমণ প্ৰায় ৪০০YJ।

ৰূপান্তৰণ

১ জুলৰ সমান হৈছে:

(গ্ৰাম কেলৰি

(ফুট-পাউণ্ডেল)

(litre-atmosphere)
(ভৰ-শক্তি সমতুল্যতাৰ পৰা)

তথ্য সংগ্ৰহ

বাহ্যিক সংযোগ

শ্ৰেণী:শক্তিৰ একক
শ্ৰেণী:এছ আই একক
শ্ৰেণী:জোখ-মাখৰ একক
অস্তিত্বৰ অসহনীয় লঘুতা (উপন্যাস)

অস্তিত্বৰ অসহনীয় লঘুতা অসমীয়ালৈ অনূদিত এখন গ্ৰন্থ। মূল লেখক মিলান কুন্দেৰা। অনুবাদ কৰিছে মীনাক্ষি বুঢ়াগোহাঁইৱে।

উদ্ধৃতিসমূহ

আমি জীৱনটোক য'তে-ত'তে যেনেকুৱা তেনেকুৱা ষ্টাইলত জীয়াই ৰাখোঁ। আমি সকলোৱে প্ৰচণ্ড শীততো অভিনয় কৰি থকা অভিনেতা। আমি ৰিহাৰ্চেলৰো সুযোগ নাপাওঁ। জীৱনৰ প্ৰথম ৰিহাৰ্চেলটোৱেই চূড়ান্ত অভিনয়। কিন্তু প্ৰথম ৰিহাৰ্চেলটোৱে যদি জীৱন হৈ যায়, তেনেহ'লে জীৱনৰ মূল্য কি? প্ৰথম ৰিহাৰ্চালটো ভুলে-ভালেই যেনেতেনে পাৰ হৈ যায়। গতিকে জীৱন হ'ল এটা স্কেচ্‌। অৱশ্যে স্কেচ্‌ শব্দটোও যথাৰ্থ নহয়। কিয়নো স্কেচত একোটা পূৰ্ণাংগ চিত্ৰকৰ্মৰ ধাৰণা থাকে। অথচ, যি স্কেচ্‌টোক আমি জীৱন বুলি কৈছোঁ, সেইটোও এটা অৰ্থহীন আঁক-বাঁক। কিয়নো সেই স্কেচত কোনো ছবিয়েই নাই।

জাৰ্মান ভাষাত এটা প্ৰবাদ আছে, মাত্ৰ এবাৰ যিটো ঘটে, সেইটো হয়তো ঘটাই নাই। সেই হিচাপে এটাই মাত্ৰ জীৱন লৈ জীয়াই থাকোঁ কাৰণে আমি হয়তো জীয়ায়ে নাথাকোঁ।।

তথ্যসূত্ৰ
দ্য মিজোৰাম প'ষ্ট

দ্য মিজোৰাম প'ষ্ট হৈছে মিজোৰামৰ আইজলৰ পৰা প্ৰকাশিত এখন ইংৰাজী বাতৰি কাকত৷ দ্য মিজোৰাম প'ষ্ট মিজোৰামত সৰ্বাধিক প্ৰচলিত বাতৰি কাকত৷
মিজোৰামৰ আইজলৰ পৰা প্ৰকাশিত তথা শিলচৰত মুদ্ৰিত এই কাকত খনৰ সমগ্ৰ আইজলতে জনপ্ৰিয়তা আছে। এই কাকতখন ৫৮১৫৬খনকৈ প্ৰতিটো সংখ্যা প্ৰকাশিত হয়।

তথ্যসূত্ৰ

বাহ্যিক সংযোগ

mizorampost.net/ দ্য মিজোৰাম প'ষ্টৰ ইন্টাৰনেট সংস্কৰণ

শ্ৰেণী:বাতৰি কাকত
ৰুবী মেককলম

ৰুবী মেককলম (৩১ আগষ্ট, ১৯০৯ – ২৩ মে', ১৯৯২), ৰুবী জেকচন নামেৰে জন্মগ্ৰহণ কৰা এক কৃষ্ণাংগ মহিলা যি হত্যাৰ গোচৰত অভিযুক্ত হৈছিল। তেওঁ ফ্ল’ৰিডাৰ লাইভ অ’কত থকা এগৰাকী ধনী বিবাহিত কৃষ্ণাংগ মহিলা, যিয়ে ১৯৫২ চনত শ্বেতাংগ চিকিৎসক আৰু ৰাজ্যিক নিৰ্বাচিত চিনেটৰ ডা° চি লেৰয় এডামছক হত্যা কৰাৰ অভিযোগত প্ৰথম ডিগ্ৰীৰ হত্যাৰ অভিযোগত অভিযুক্ত হৈছিল। তেওঁলোকৰ যৌন সম্পৰ্ক আৰু তেওঁৰ সন্তানৰ পিতৃত্বৰ বিষয়ে তাই সাক্ষ্য দিছিল। ন্যায়াধীশে তেওঁক এডামছৰদ্বাৰা কৰা নিৰ্যাতনৰ অভিযোগৰ অধিক সবিশেষ পুনৰ কোৱাত নিষেধাজ্ঞা আৰোপ কৰে। সকলো শ্বেতাংগ জুৰীয়ে তেওঁৰ হত্যাৰ বাবে তাইক দোষী সাব্যস্ত কৰি মৃত্যুদণ্ডৰ শাস্তি প্ৰদান কৰে।

এই গোচৰটো আমেৰিকাৰ প্ৰেছত বহুলভাৱে প্ৰকাশ পাইছিল (য'ত পিটচবাৰ্গ কুৰিয়ৰৰ বাবে জোৰা নীল হাৰ্ষ্টনে লিখা এটা প্ৰতিৱেদনও আছিল, যিটো ফ্ল’ৰিডাৰ বাহিৰৰ এখন বাতৰি কাকতৰ বাবে প্ৰথমটো আছিল), আৰু আন্তঃৰাষ্ট্ৰীয় কাকতসমূহেও ইয়াক প্ৰচাৰ লাভ কৰিছিল। ন্যায়াধীশে মেককলমক গেগ অৰ্ডাৰ দিছিল। ৰাজ্যৰ উচ্চতম ন্যায়ালয়ে কাৰিকৰী ভিত্তিত তেওঁৰ গোচৰৰ বিৰুদ্ধে আপীল কৰি বাতিল কৰে। মেককলমক শ্বেতাংগ পুৰুষৰ যৌন নিৰ্যাতন আৰু তেওঁলোকৰ সন্তানৰ পিতৃত্বৰ বিৰুদ্ধে আদালতত সাক্ষ্য দিয়া প্ৰথমগৰাকী কৃষ্ণাংগ মহিলা বুলি ভবা হয়।

প্ৰাথমিক জীৱন

১৯০৯ চনত ফ্ল’ৰিডাৰ জুবেৰত গেৰ্ট্ৰুড আৰু উইলিয়াম জেকচনৰ ঘৰত জন্মগ্ৰহণ কৰিছিল ৰুবী জেকচনে। ছয় ভাই-ভনীৰ ভিতৰত দ্বিতীয় সন্তান আৰু প্ৰথম কন্যা আছিল। স্থানীয় পৃথকীকৃত বিদ্যালয়ত পঢ়িছিল। ৰুবীয়ে কৃষ্ণাংগ শিশুৰ বাবে এখন ব্যক্তিগত বিদ্যালয় ফেচেণ্ডেন একাডেমীলৈ গৈছিল। শিক্ষক হিচাপে কাম কৰিবলৈ প্ৰশিক্ষণ লৈছিল। পিছলৈ মেককলামে কয় যে লাইভ অকত জন্মগ্ৰহণ কৰা তেওঁৰ সৰু সন্তান লৰেটাক পিতৃ চি লেৰয় এডামছ নামৰ এজন শ্বেতাংগ চিকিৎসকে কৰা বলপূৰ্বক সম্পৰ্কৰ ফলত জন্ম দিছিল।

তথ্যসূত্ৰ

শ্ৰেণী:মৃত্যুুদণ্ডপ্ৰাপ্ত মহিলা
সুদীৰ্ঘ দিন আৰু ঋতু

সুদীৰ্ঘ দিন আৰু ঋতু হৈছে ড° নিৰ্মলপ্ৰভা বৰদলৈৰ কবিতা সংকলন, যাৰ বাবে তেওঁ ১৯৮৩ চনত সাহিত্য অকাডেমি বঁটা লাভ কৰে।

সাৰাংশ

এই সংকলনত কাব্যসৃষ্টিত প্ৰাকৃতিক দৃশ্য, অনুভূতি, সময়, ঋতু, সংস্কৃতি আৰু ব্যক্তিগত স্মৃতি সমন্বিত — সংবেদনশীল ভাষাশৈলীৰে সৃজনশীলভাৱে উপস্থাপন কৰা হৈছে।

লেখিকা

নিৰ্মলপ্ৰভা বৰদলৈ (২০ জুন ১৯৩৩ – ১ জুন ২০০৪), এগৰাকী বিশিষ্ট অসমীয়া কবি, গীতিকাৰ আৰু লোকসংস্কৃতিৰ গৱেষক। তেখেতে সুদীৰ্ঘ দিন আৰু ঋতু গ্ৰন্থটোৰ বাবে ১৯৮৩ চনত সাহিত্য অকাডেমি বঁটা লাভ কৰিছিল।

বঁটা

সাহিত্য অকাডেমি, ভাৰত চৰকাৰৰ জাতীয় সংস্থা, প্ৰতিবছৰে বিভিন্ন ভাষাত উৎকৃষ্ট গ্ৰন্থ বাছনি কৰে। ড° বৰদলৈক ১৯৮৩ চনত সুদীৰ্ঘ দিন আৰু ঋতু নামৰ কবিতা সংকলনখনৰ বাবে সাহিত্য অকাডেমি বঁটা প্ৰদান কৰা হৈছিল।

পুনৰূপ আৰু প্ৰাপ্যতা

আজিও এই সংকলন অসমীয়া পাঠক সমাজত পঠিত হয় আৰু বিদ্যালয়-পাঠ্যবিষয়, সাহিত্য আলোচনা আৰু কবিতা পাঠ অনুষ্ঠানসমূহত স্বীকৃত স্থান লাভ কৰিছে।

তথ্যসূত্ৰ

শ্ৰেণী:অসমীয়া কবিতাপুথি
শ্ৰেণী:সাহিত্য অকাডেমি বঁটা বিজয়ী গ্ৰন্থ
কালি লিনাক্স

কালি লিনাক্স হৈছে ডিজিটেল ফৰেনচিক আৰু পেনিট্ৰেচন টেষ্টিংৰ বাবে ডিজাইন কৰা এটা লিনাক্স ডিষ্ট্ৰিবিউচন। ই Offensive Securityৰ দ্বাৰা পৰিচালিত আৰু পুঁজি প্ৰাপ্ত। এই ছফ্টৱেৰটো ডেবিয়ান লিনাক্স ডিষ্ট্ৰিবিউচনৰ টেষ্টিং ব্ৰাঞ্চৰ ওপৰত আধাৰিত: কালিয়ে ব্যৱহাৰ কৰা অধিকাংশ পেকেজ ডেবিয়ান ছফ্টৱেৰ ৰিপ'জিটৰীসমূহৰ পৰা অনা হয়। কালি লিনাক্সে চাইবাৰ চিকিউৰিটি কমিউনিটিত জনপ্ৰিয়তা অৰ্জন কৰিছে, ইয়াৰ পেনিট্ৰেচন টেষ্টিং, ভালনাৰেবল এনালাইচিছ আৰু ৰিভাৰ্ছ ইঞ্জিনিয়াৰিংৰ বাবে ডিজাইন কৰা সঁজুলিসমূহৰ ব্যাপক সংগ্ৰহৰ বাবে।
ইয়াক অফেনচিভ চিকিউৰিটিৰ মাতি আহাৰোনি আৰু ডেভন কাৰ্নছে Backtrackৰ পুনৰ লিখনৰ জৰিয়তে বিকশিত কৰিছিল, যিটো আছিল নপিক্স (Knoppix)-ৰ ওপৰত আধাৰিত তেওঁলোকৰ পূৰ্বৰ তথ্য সুৰক্ষা টেষ্টিং লিনাক্স ডিষ্ট্ৰিবিউচন।
কালি লিনাক্স টিভি চিৰিজ মিষ্টাৰ ৰবট-ৰ কেইবাটাও খণ্ডত প্ৰদৰ্শিত হৈছিল।
লেকলাংকি কোষ

]]

লেকলাংকি কোষ (ইংৰাজী: The Leclanché cell) হ'ল এবিধ বিদ্যুত কোষ । ১৮৬৬ চনত ফৰাচী বিজ্ঞানী জৰ্জ লেকলাংকিয়ে (ইংৰাজী: Georges Leclanché) এই কোষ আৱিস্কাৰ কৰিছিল ।
এই কোষত কেথ’ড হিচাপে এডাল কাৰ্বনৰ দণ্ড, এন’ড হিচাপে এডাল জিংকৰ দণ্ড আৰু বিদ্যুত-বিশ্লেষ্য হিচাপে এম’নিয়াম ক্লৰাইড (NH4Cl) ব্যৱহাৰ কৰা হয় । এই কোষৰ বিদ্যুত চালক বল ১.৪ V (ভল্ট) ।

তথ্য সংগ্ৰহ

শ্ৰেণী:পদাৰ্থ বিজ্ঞান